Diari Oficial de la Generalitat Valenciana


Sumari del DOGV 4500, del 15-05-2003 (2003/5141)

RESOLUCIÓ de 22 d'abril de 2003, de la Direcció General de Pesca i Comercialització Agrària, per la qual s'autoritza a Actual Inversiones SL la instal·lació d'un establiment de granja marina al terme municipal d'Oliva (València).
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4500

Data del DOGV
:   15-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/5141


Data del document
:   22-04-2003

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Oliva
    * piscicultura
    * empresa privada

RESOLUCIÓ de 22 d'abril de 2003, de la Direcció General de Pesca i Comercialització Agrària, per la qual s'autoritza a Actual Inversiones SL la instal·lació d'un establiment de granja marina al terme municipal d'Oliva (València). [2003/M5141]
  
Vist l'expedient instruït a instància de José Alberto Moscardo Arantegui, en representació d'Actual Inversiones SL, sobre sol·licitud d'autorització administrativa per a la instal·lació d'un establiment de granja marina en terrenys de domini públic marítim terrestre davant del terme municipal d'Oliva (València), d'acord amb la Resolució de concessió d'ocupació de domini públic amb data 13 de març de 2003, del Ministeri de Medi Ambient, esta Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de granja marina en una àrea de producció abalisada perimetralment, amb una concessió de 623.220 metres quadrats de superfície davant del terme municipal de Daimús, Guardamar de la Safor, Bellreguard, Miramar, Piles i Oliva (Alacant), definits per un quadrilàter de coordenades aprovades per Resolució d'11 de juny de 2001, de la Presidència de Ports de l'Estat:
  
A: 38º58,4730'N 00º02,7669'W
  
B: 38º57,7724'N 00º01,8669'W
  
C: 38º57,3826'N 00º02,3678'W
  
D: 38º58,0831'N 00º03,2677'W
  
i d'acord amb les condicions i prescripcions que s'esmenten en l'informe de 26 de novembre de 2002, acceptat per l'interessat el 13 de gener de 2003.
  
Segon
  
L'establiment comprendrà la instal·lació de 24 gàbies flotants de 19 metres de diàmetre, amb una ocupació de 357.000 metres quadrats destinades a cultiu. El disseny de les gàbies, així com el sistema d'ancoratge, serà segons el que s'especifica en el projecte tècnic visat número 587/00/V, amb data 10 d'abril de 2000 i l'annex visat el 16 de març de 2001.
  
Caldrà informar la Conselleria d'Agricultura, Pesca i Alimentació de qualsevol variació que es faça del projecte durant la realització inicial o les modificacions futures, a fi d'aconseguir-ne l'autorització corresponent.
  
Tercer
  
En l'establiment piscícola, del tipus granja marina, segons el que s'establix en l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu de les espècies següents: orada (Sparus sp.) i llobarro (Dicentrarchus labrax).La capacitat màxima de producció serà de 510 tones d'orada i 510 tones de llobarro.
  
Quart
  
Es compliran les condicions i prescripcions de les resolucions següents:
  
- Resolució de declaració d'impacte ambiental, de la Conselleria de Medi Ambient, de 6 de juny de 2001.
  
- Resolució de concessió d'ocupació de domini públic marítim terrestre, del Ministeri de Medi Ambient, de 13 de març de 2003.
  
Cinqué
  
La present autorització tindrà vigència mentre no es produïsca paralització de l'activitat sense causa justificada segons el parer dels servicis tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions mencionades en l'apartat quart d'esta resolució.
  
Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir de la present resolució.
  
Sisé
  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació.
  
Seté
  
La iniciació i l'acabament de les obres es comunicarà als servicis territorials de la Conselleria d'Agricultura, Pesca i Alimentació, i per a iniciar l'explotació serà necessària la inspecció prèvia de les instal·lacions per part dels servicis tècnics de la Conselleria.
  
Huité
  
Els organismes competents podran inspeccionar la marxa de les obres a realitzar, així com el funcionament de l'establiment, i el titular queda obligat a franquejar l'entrada als inspectors i tècnics corresponents.
  
Nové
  
L'incompliment de les normes ací establides se sancionaran administrativament de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers.
  
Deu
  
L'empresa Actual Inversiones SL queda registrada amb el número 033 d'establiments de cultius marins d'acord amb el que s'establix en l'article 55 de la Llei 9/1998, de15 de desembre, de la Generalitat Valenciana.
  
Onze
  
El present establiment quedarà afecte al que establix el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i haurà de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment amb indicació de la seua finalitat.
  
d) Els canvis de domicili o raó social i del número d'identificació social.
  
La present resolució no posa fi a la via administrativa i contra ella es podrà interposar recurs d'alçada davant de la consellera d'Agricultura, Pesca i Alimentació, en el termini d'un mes comptador des del sendemà de la notificació de la present resolució, de conformitat amb les disposicions de l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 d'abril de 2003.- El director general de Pesca i Comercialització Agrària: José Francisco Ferrando Orta.